සුදුසුකම් ලැබූ උපදේශකයන් යටතේ පවත්වාගෙන ගිය මේ පුහුණු පාසල ගුවන් භටයන්ට සහ නිලධාරීන්ට මූලික සහ උසස් පුහුණුව ලබාදීම සඳහා පවත්වාගෙන ගියද කටුනායක අවට ගුවනේ ඇති කාර්ය බහුලත්වය හේතුවෙන්ම පුහුණුවීම් කටයුතු වඩාත් අසීරු වී තිබිණි. මේ නිසාම 2013 මැයි 10 වැනිදා සිට පැරෂුට් පුහුණු පාසල අම්පාර ගුවන් හමුදා කඳවුර තුළ ස්ථාපිත කිරීමට ශ්‍රී ලංකා ගුවන් හමුදාව කටයුතු කරන ලදී. මෙම පුහුණු පාසල ආරම්භ කිරීමේ මූලික අරමුණ වූයේ, පැරෂුට් භටයකු නිර්මාණය කිරීම සඳහා අවශ්‍ය පුහුණු මූලික පාඨමාලව පැවැත්වීම, ඉන් සමත් වන්නන් සඳහා පැරෂුට් උසස් පාඨමාලාව පැවැත්වීම, පැරෂුට් නඩත්තුව පිළිබඳ පාඨමාලා පැවැත්වීමයි. එමෙන්ම, ශ්‍රී ලංකා ගුවන් හමුදාවේ පැරෂුට් බළකාය සඳහා අවශ්‍ය සියලු‍‍ම භටයන් සහ නිලධාරීන් පුහුණු කිරීම මෙම පැරෂුට් පුහුණු පාසලෙන් සිදුවෙයි. පැරෂුට් පුහුණු පාසල ගුවන් හමුදාවේ විශේෂ ඒකකයක් ලෙස ස්ථාපිත කර තිබේ. ඕනෑම ගුවන් මෙහෙයුමක දී සහාය වීමට අවශ්‍ය පැරෂුට් භටයෝ මේ ඒකකයේ පුහුණුව ලබති. ඔවුන් ගුවන් හමුදාවේ සියලු‍‍ මෙහෙයුම් කටයුතුවලට ඍජු හා සියුම් දායකත්වයක් සපයන කණ්ඩායමක් බවට පත්ව ඇත. මෙලෙස පුහුණුව ලබන පැරෂුට් භටයෝ විවිධ අවස්ථාවලදී ගුවනේ කරන ශිල්ප දැක්වීම් මෙරට ජනතාව ඉතාමත් ආශාවෙන් නරඹති. ජාතික නිදහස් දින උත්සවයේදී ඔවුන්ගේ දස්කම් විස්කම් දැක බලා ගැනීමට බොහෝ දෙනකු සැදී පැහැදී සිටිති. එය ඉතාමත් ආකර්ෂණීය සංදර්ශනයක් බව නොරහසකි. එමෙන්ම හමුදාමය සැමරුම් අවස්ථාවලදීත්, විශේෂයෙන්ම ගුවන් හමුදා සංවත්සරවලදීත් ශ්‍රී ලංකාවේ පැරෂුට් ඒකකය තම හැකියාවන් ප්‍රදර්ශනය කරති.
මෙම පුහුණු පාසල ආරම්භ කිරීමේ මූලික අරමුණ වූයේ කුමක්ද ?
පැරෂුට් භටයකු නිර්මාණය කිරීම